Source: http://www.graiul.ro/2018/12/08/punct-la-campioana/
Timestamp: 2020-05-27 05:57:16+00:00

Document:
Punct la campioană - Graiul Maramureșului - Cotidian independent al județului Maramureș total views	<% if ( today_view > 0 ) { %> , views today
35.000 lei amendă pentru defrişare în albia rîului Vişeu
Punct la campioană
Dinamo Bucureşti – CS Minaur Baia Mare 31-31 (15-16)
CS Minaur a smuls un punct imens în deplasarea de la Dinamo Bucureşti, 31-31 (15-16), în condiţiile în care Raul Fotonea nu i-a avut la dispoziţie pe Csepreghi, Vujadinovic, Mureşan, Marta şi Markelau. Am avut şanse chiar să cîştigăm, însă arbitrii nu ne-au lăsat, fiind cel puţin 5 faze în care am fost dezavantajaţi clar.
Băimărenii au avut una dintre cele mai bune prestaţii ale sezonului, conducînd şi în prima parte, cît şi în repriza secundă la cinci şi şase goluri, pe cînd campioana s-a aflat în avantaj o singură dată, în ultimele zece secunde. Este un punct senzaţional, cînd te gîndeşti că înaintea disputei din capitală şansele unui rezultat pozitiv erau mici de tot.
Oaspeţii au avut iniţiativa încă din startul întîlnirii şi au evoluat cu dezinvoltură, fără nici un fel de presiune, la jumătatea reprizei diferenţa fiind de şase goluri, 5-11 (16’). Începem să greşim, greşesc şi cei doi arbitri, iar Dinamo se apropie la două goluri, 9-11 (21’). Minaur rămîne însă în avantaj pînă la finalul reprizei şi merge la cabine cu un gol, 15-16. Debutul părţii secunde ne aparţine şi Minaur se desprinde la patru, respectiv cinci goluri, 17-21 (39’), 21-26 (46’). Campioana se apropie la o singură lungime, 25-26 (50’), iar în minutul 53 egalează, 27-27. Nu clacăm şi ne aflăm din nou în avantaj, 28-30 (56’). Dinamo înscrie de două ori şi iarăşi este egalitate, 30-30 (58’). Aruncarea lui Brajovic întîlneşte bara în ultimul minut, iar Kuduz îşi aduce echipa în avantaj pentru prima oară în ultimele zece secunde ale meciului, 31-30. Tehnicianul Minaurului so­licită time-out, pregătim o schemă, care ne iese şi Cristescu aduce egalarea în ultima secundă, 31-31. • Au arbitrat: Gabriel Ba­diu / Ionuţ Barbu (Cluj-Napoca). Observator FRH: Ion Aldica (Bistriţa). • Aruncări de la 7 m: 3-5 (transformate: 2-5; a ratat Zulfic). Minute de eliminare: 8-10. • Dinamo Bucureşti: Missaoui (3 intervenţii), Saeid (7 intervenţii) – Kuduz 5, Gavriloaia 3, Zulfic 4 (1 din 7 m), Descat 4, Alouini 4, Acatrinei 3, Komogorov 3, Szasz 2, Negru 3 (1 din 7 m), Mousavi 1, Şandru. Antrenori: Constantin Ştefan şi Sebastian Bota. • CS Minaur Baia Mare: Ţenghea (20 intervenţii), Apostu (a apărat un 7 m) – Brajovic 6, Popescu 5 (toate din 7 m), Căbuţ 4, Makaria 5, Haiduc 5, Botea 4, Cristescu 2, Ştefan, Nagy, Y. Pop, Oargă, Szabo. Antrenori: Raul Fotonea şi Alexandru Sabou.
Rezultatele etapei 13, ultima a turului: CSM Bucureşti – SCM Politehnica Timişoara 22-20; AHC Potaissa Turda – AHC Dobrogea Sud Constanţa 29-26; CS Universitatea Cluj-Napoca – CSA Steaua Bucureşti 25-37; CSM Focşani 2007 – CSU Suceava 32-20; CS Dinamo Bucureşti – CS Minaur Baia Mare 31-31; CSM Bacău – CSM Făgăraş 23-26; CS HC Buzău 2012 – AHC Dunărea Călăraşi 27-30.
Prima etapă a returului • Miercuri, 12 decembrie: CSM Focşani 2007 – CSM Făgăraş; CSM Bucureşti – CSU Suceava; CS HC Buzău 2012 – CS Minaur Baia Mare; AHC Potaissa Turda – SCM Politehnica Timişoara; CSM Bacău – CS Universitatea Cluj-Napoca • Joi, 13 decembrie: Dinamo Bucureşti – AHC Dobrogea Sud Constanţa, ora 17.30, TVR 1; Steaua Bucureşti – AHC Dunărea Călăraşi, ora 19.30, TVR HD.
Primarul din Tăuţii-Măgherăuş monitorizează colectarea selectivă a deșeurilor
27 mai 2020, 8:57

References: CSM 
 CSM 
 CSM 
 CSM 
 CSM 
 CSM 
 CSM 
 CSM